Adultesa - Viquipèdia, l'enciclopèdia lliure
(S'ha redirigit des de: Adult)
L'adultesa és el període de la vida de l'individu que segueix l'adolescència[1] o pubertat. En aquesta, ha assolit el seu màxim desenvolupament biològic; ha crescut i és capaç de reproduir-se. S'aplica a qualsevol espècie, especialment als animals.
Maduresa cultural[modifica]
Els humans tenen un procés maduratiu més llarg que la majoria d'animals i triguen més a ser individus autosuficients. El període d'aprenentatge és en general més complex i depèn de cada cultura i societat, ja que inclou la socialització en la comunitat d'origen. Ser adult implica poder viure de manera independent i decidir la pròpia vida. En moltes cultures, el pas a la vida adulta se celebra amb un ritu de pas específic.
Legalment, es considera que un humà és adult quan ha assolit la majoria d'edat, un límit legal que varia segons els països, per exemple a l'estat espanyol és als divuit anys. Inclou responsabilitats, com la possibilitat de votar i participar activament en la vida comunitària o la de respondre pels delictes i anar a la presó.
Vegeu Adultesa en el Viccionari, el diccionari lliure.Viccionari
A Wikimedia Commons hi ha contingut multimèdia relatiu a: Adultesa
Obtingut de «https://ca.wikipedia.org/w/index.php?title=Adultesa&oldid=19856369»
Edats de l'ésser humà
La pàgina va ser modificada per darrera vegada el 24 abr 2018 a les 22:04.